Príloha č. 8 súťažných podkladov

**Odôvodnenie nerozdelenia predmetu zákazky na časti**

Dôvody, ktoré viedli verejného obstarávateľa k nerozdeleniu predmetu zákazky na časti sú nasledujúce:

* spoločná infraštruktúra časti A a B (videokonferenčné zariadenia a kabeláž pre wifi ) - obe časti využívajú existujúcu spoločnú riadiacu infraštruktúru, existujúcu bezpečnostnú infraštruktúru ako aj jednotný konfiguračný manažment, ktoré sú vo vlastníctve MV SR a je efektívne z časového hľadiska ako aj z hľadiska kontroly implementácie navrhovaného riešenia (rozšírenie existujúceho riešenia) nerozdeľovať predmet zákazky na časti
* implementácia navrhovaného riešenia a inštalácia zariadení bude realizovaná na už vybudovanú centrálne serverovú časť pre registráciu wifi AP a registráciu videokonferenčných zariadení a je efektívne z časového hľadiska ako aj z hľadiska kontroly implementácie navrhovaného riešenia (rozšírenie existujúceho riešenia) nerozdeľovať predmet zákazky na časti
* riešenie bude implementované na rôznych lokalitách MV SR, z toho vyplýva aj nutnosť zabezpečiť dodržanie bezpečnostných pravidiel vyžadovaných pri implementácii riešenia v sieti MV SR a je efektívne z časového hľadiska ako aj z hľadiska kontroly implementácie navrhovaného riešenia (rozšírenie existujúceho riešenia) nerozdeľovať predmet zákazky na časti
* z preambuly smernice EP a R 2014/24/EÚ o verejnom obstarávaní a o zrušení smernice 2004/18/ES (recitál 78) pritom vyplýva, že ak sa verejný obstarávateľ rozhodne, že by nebolo vhodné rozdeliť zákazku na časti, dôvodom takéhoto rozhodnutia by napríklad mohlo byť, že potreba koordinácie jednotlivých dodávateľov častí zákazky by mohla predstavovať vážne riziko ohrozenia riadneho plnenia zákazky
* predmet zákazky je bežne dostupný na trhu a na relevantnom trhu sú dodávatelia predmetu zákazky, ktorí sú schopní a oprávnení dodať a plniť predmet zákazky ako celok a predložiť ponuku na celý predmet zákazky
* zabezpečovanie dodania tovaru, implementácie navrhovaného riešenia, súvisiacich služieb ako aj záručného servisu ako jedného celku je pre verejného obstarávateľa efektívnejšie iba jedným dodávateľom ako viacerými, čo by znamenalo zvýšenú administratívnu náročnosť pri vystavovaní objednávok, ich evidencii, fakturácii  v systéme SAP a v konečnom dôsledku by viedlo k nehospodárnemu vynakladaniu finančných prostriedkov.

Nerozdelenie predmetu zákazky na časti je opodstatnené a odôvodnené a nepredstavuje porušenie princípov verejného obstarávania.